

**LATVIJAS REPUBLIKA**

**DAUGAVPILS VALSTSPILSĒTAS PAŠVALDĪBAS IESTĀDE**

**„KOMUNĀLĀS SAIMNIECĪBAS PĀRVALDE”**

Reģistrācijas Nr.90009547852, nodokļu maksātāja reģistrācijas Nr.90000077325, Saules ielā 5A, Daugavpilī, LV-5401, tālrunis 654-76314, 654-76322

[ksp@daugavpils.lv](mailto:ksp@daugavpils.lv) [www.daugavpils.lv](http://www.daugavpils.lv)

Daugavpilī

**APSTIPRINU:**

pamatojoties uz 2024.gada 14.novembra

Daugavpils valstspilsētas pašvaldības domes

Lēmuma Nr.640 - 3.punktu

Daugavpils valstspilsētas pašvaldības izpilddirektore

Sabīne Šņepste

Apstiprināts sistēmā “LIETVARIS” *07.01.2025*.

**ELEKTRONISKĀS IZSOLES NOTEIKUMI**

1. **Vispārīgie noteikumi**
   1. Šie noteikumi paredz kārtību, kādā organizējama Daugavpils valstspilsētas pašvaldības iestādes „Komunālās saimniecības pārvalde” mantas atsavināšana procedūra, pārdodot no atsavināmo kustamo mantu elektroniskā izsolē ar augšupejošu soli. Izsoli organizē atbilstoši “Publiskas personas mantas atsavināšanas likumam”, kas reglamentē jautājumus, kuri nav noteikti šajos noteikumos un Daugavpils valstspilsētas pašvaldības domes lēmumā Nr.640 no 14.11.2024.
   2. Elektronisko izsoli organizē atbilstoši Publiskas personas mantas atsavināšanas likumam. Elektroniskā izsole notiek elektronisko izsoļu vietnē – Tiesu administrācijas Izpildu lietu reģistra modulī Elektronisko izsoļu vietne, kas izveidota saskaņā ar Civilprocesa likuma 605.1 pantu. Elektroniskā izsole notiek ievērojot Publiskas personas mantas atsavināšanas likumu, normatīvos aktus par kārtību, kādā veic darbības elektronisko izsoļu vietnē, un šos izsoles noteikumus. Izsoli organizē un vada Daugavpils valstspilsētas pašvaldības iestādes „Komunālās saimniecības pārvalde” elektroniskās izsoles komisija.
   3. **Kustamā manta – augoši koki Lidostas ielā 4, Locikos, Naujenes pagastā, Augšdaugavas novadā (zemes vienības kadastra apzīmējums 44740020029) (Izsole par 5.lotu tiek publicēta** [**https://izsoles.ta.gov.lv/**](https://izsoles.ta.gov.lv/)**):**
      1. **augoši koki, kas atrodas Lidostas ielā 4, Locikos, Naujenes pagastā, Augšdaugavas novadā (zemes vienības kadastra apzīmējums 44740020029)**:

|  |  |
| --- | --- |
| **Atsavināšanai paredzētie koki** | **Augošo koku apjoms,**  **m3** |
| Apses, bērza ar blīgznas, baltalkšņa piemistrojumu sugu koki un ar citu sugu koku nebūtisku piemistrojumu (kopā 508 gab.) ar caurmēriem 1.3 m virs sakņu kakla no 8 cm līdz 48 cm, kas aug 1.38 ha platībā (kailcirte). | 141.82 |
| **Kopā:** | **141.82** |

* 1. **Nosacītā cena**
     1. **Augošu koku, kas atrodas Lidostas ielā 4, Locikos, Naujenes pagastā, Augšdaugavas novadā (zemes vienības kadastra apzīmējums 44740020029) daudzumā 141.82 m3 - EUR 2836.40** (divi tūkstoši astoņi simti trīsdesmit seši *euro* četrdesmit centi), kas ir arī izsoles sākumcena. Visa nosolītā kustamās mantas cena tiek samaksāta euro. **Nosolītajā cenā nav iekļauts pievienotās vērtības nodoklis. Pie nosolītās cenas tiks pieskaitīts pievienotās vērtības nodoklis. Ar pievienotās vērtības nodokli fiziskai personai pie nosolītās cenas tiks pieskaitīts pievienotās vērtības nodoklis**
  2. **Izsoles solis**
     1. **EUR 250,00** (divi simti piecdesmit *euro* 00 centi).
  3. **Nodrošinājuma nauda**
     1. 10 % no kustamās mantas nosacītās cenas, t.i. EUR 283.64 (divi simti astoņdesmit trīs *euro* sešdesmit četri centi) ieskaitāma Daugavpils valstspilsētas pašvaldības, Reģ.Nr. 90000077325, Valsts kase, konta Nr. LV15TREL9802003052000, **norādot mērķi – izsoles nodrošinājums, kods 13400**, TRELLV22. Nodrošinājums uzskatāms par iesniegtu, ja attiecīgā naudas summa ir ieskaitīta norādītajā bankas kontā.
  4. **Maksa par dalību** e-izsolē jāieskaita Tiesu administrācijas norēķinu kontā. (Dalības maksa iemaksājama Tiesu administrācijas kontā saskaņā ar elektronisko izsoļu vietnē reģistrētam lietotājam sagatavoto rēķinu.)
  5. Sludinājumi par kustamās mantas izsoli publicējami laikrakstā “Latgales laiks”, laikrakstā “Latvijas Vēstnesis” un Daugavpils valstspilsētas pašvaldības mājaslapā (https://www.daugavpils.lv/pasvaldiba/ipasumi/informacija-par-pasvaldibas-ipasumiem?izsoles=true&aktualie=true).
  6. Ar izsoles noteikumiem var iepazīties elektroniski Daugavpils valstspilsētas pašvaldības mājaslapā https://www.daugavpils.lv/pasvaldiba/ipasumi/informacija-par-pasvaldibas-ipasumiem?izsoles=true&aktualie=true un <https://izsoles.ta.gov.lv>
  7. Izsoles rezultātus apstiprina Daugavpils valstspilsētas pašvaldības izpilddirektore Sabīne Šņepste.
  8. Lēmumu par atkārtotu izsoli vai atsavināšanas procesa pārtraukšanu pieņem Izsoles komisija.
  9. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem un Publiskas personas mantas atsavināšanas likumu.

1. **Objekta raksturojums**
   1. Objekta atrašanās vieta un apjoms:
      1. **augoši koki, kas atrodas Lidostas ielā 4, Locikos, Naujenes pagastā, Augšdaugavas novadā (zemes vienības kadastra apzīmējums 44740020029)**:

|  |  |
| --- | --- |
| **Atsavināšanai paredzētie koki** | **Augošo koku apjoms,**  **m3** |
| Apses, bērza ar blīgznas, baltalkšņa piemistrojumu sugu koki un ar citu sugu koku nebūtisku piemistrojumu (kopā 508 gab.) ar caurmēriem 1.3 m virs sakņu kakla no 8 cm līdz 48 cm, kas aug 1.38 ha platībā (kailcirte). | 141.82 |
| **Kopā:** | **141.82** |

* 1. Pircējs ar savu rīcībā esošo darba spēku un tehnisko aprīkojumu ievērojot šo Noteikumu līguma nosacījumus un darba uzdevumu (3.pielikums), **apņemas veikt līdz 2025.gada 15.aprīlim.**
  2. Izsolāmo mantu iespējams apskatīt, iepriekš sazinoties ar **Daugavpils valstspilsētas pašvaldības iestādes „Komunālās saimniecības pārvalde”** vecāko mežzini Aleksandru Kampānu, tālrunis 65476319; 26429070, e-pasta adrese: [aleksandrs.kampans@daugavpils.lv](mailto:aleksandrs.kampans@daugavpils.lv).

1. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kurai ir tiesības iegūt Latvijas Republikā nekustamo vai kustamo īpašumu, un kura līdz reģistrācijas brīdim ir iemaksājusi šo noteikumu 1.6.punktā minēto nodrošinājumu un autorizēta dalībai izsolē, un kurai nav Valsts ieņēmuma dienesta administrēto nodokļu (nodevu) parādu Latvijas Republikā, vai valstī, kurā tas reģistrēts, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Daugavpils valstspilsētas pašvaldību.
   2. Izsoles dalībniekam nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
2. **Izsoles pretendentu reģistrācija Izsoļu dalībnieku reģistrā**
   1. Pretendentu pieteikšanās notiek **no 2025.gada 08.janvāra plkst. 13:00 līdz 2025.gada 18.janvārim plkst.23:59** elektronisko izsoļu vietnē <https://izsoles.ta.gov.lv> uzturētā izsoļu dalībnieku reģistrā pēc paziņojuma par izsoli publicēšanas Daugavpils valstspilsētas pašvaldības mājas lapā.
   2. Izsoles pretendenti – fiziskas personas, kuras vēlas savā vai cita vārdā vai juridiskās personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda:
      1. Fiziska persona:
         1. Vārdu, uzvārdu;
         2. Personas kodu vai dzimšanas datumu (persona, kurai nav piešķirts personas kods);
         3. Kontaktadresi;
         4. Personu apliecinoša dokumenta veidu un numuru;
         5. Norēķinu rekvizītus (kredītiestādes konta numurs, uz kuru personai atmaksājama nodrošinājuma summa);
         6. Personas papildu kontaktinformāciju – elektroniskā pasta adresi un tālruņa numuru (ja tāds ir).
      2. Fiziska persona, kura pārstāv citu fizisku vai juridisku personu, papildus punktā norādītajam, sniedz informāciju par:
         1. Pārstāvamās personas veidu;
         2. Vārdu, uzvārdu fiziskai personai vai nosaukumu juridiskai personai;
         3. Personas kodu vai dzimšanas datumu (ārzemniekam) fiziskai personai vai reģistrācijas numuru juridiskai personai;
         4. Kontaktadresi;
         5. Personu apliecinoša dokumenta veidu un numuru fiziskai personai;
         6. Informāciju par notariāli apliecinātu pilnvaru, ja reģistrēts lietotājs izsolē pārstāv citu fizisku personu, vai informāciju par rakstiski noformētu pilnvaru vai dokumentu, kas apliecina reģistrēta lietotāja tiesības pārstāvēt juridisku personu bez īpaša pilnvarojuma, ja reģistrēts lietotājs pārstāv juridisku personu;
         7. Informāciju par pilnvarojuma apjomu (pārstāvības tiesības konkrētai izsolei, vairākām konkrētām izsolēm, uz noteiktu laiku, pastāvīgi);
         8. Attiecīgās lēmējinstitūcijas lēmumu par īpašuma iegādi juridiskajai personai.
   3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
   4. Ziņas par personu iekļauj Izsoļu dalībnieku reģistrā, pamatojoties uz personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu “Par e-izsoļu vietnes dalībnieka dalību konkrētā izsolē” un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
   5. **Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu, t.sk. iesniedz apliecinājumu uz e-pastu** [**ksp.ligumi@daugavpils.lv**](mailto:ksp.ligumi@daugavpils.lv) **saskaņā ar pievienoto apliecinājuma veidni (sk. Noteikumu 2.pielikums).**
   6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
   7. Informāciju par autorizēšanu dalībai izsolē izsoles rīkotājs reģistrētam lietotājam nosūta elektroniski uz elektronisko izsoļu vietnē reģistrētam lietotājam izveidoto kontu.
   8. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
   9. Izsoles pretendents netiek reģistrēts, ja:
      1. nav vēl iestājies vai ir beidzies pretendentu reģistrācijas termiņš;
      2. ja nav izpildīti visi šo noteikumu 4.2.1.punktā, 4.2.2.punktā un 4.5.punktā minētie norādījumi;
      3. konstatēts, ka pretendentam ir izsoles noteikumu 3.1.punktā minētās parādsaistības;
   10. Izsoles rīkotāji nav tiesīgi līdz izsoles sākumam sniegt informāciju par izsoles pretendentiem.
   11. Izsoles pretendentam pirms reģistrācijas izsolei ir tiesības iepazīties ar objektu, tā tehniskajiem rādītājiem – dokumentiem, kuri raksturo pārdodamo objektu un ir izsoles rīkotāja rīcībā.
3. **Izsoles norise**
   1. **Izsole sākas elektronisko izsoļu vietnē** [**https://izsoles.ta.gov.lv**](https://izsoles.ta.gov.lv) **no 2025.gada 08.janvāra plkst.13:00 līdz 2025.gada 28.janvārim plkst.13:00.**
   2. Izsolei autorizētie dalībnieki drīkst izdarīt solījumus visā izsoles norises laikā.
   3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
   4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
   5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēgums datums, laiks un pēdējais izdarītais solījums.
   6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.
   7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.
   8. Izsoles dalībniekiem, kuri piedalījušies izsolē, bet nav nosolījuši izsoles Objektu, **četrpadsmit darba dienu** laikā **pēc attiecīgā iesnieguma saņemšanas** tiek atmaksāts izsoles nodrošinājums (iesniegums iesūtams uz e-pastu [ksp.ligumi@daugavpils.lv](mailto:ksp.ligumi@daugavpils.lv)).
   9. Izsole tiek atzīta par nenotikušu un nodrošinājums netiek atmaksāts nevienam no izsoles dalībniekiem, ja neviens no viņiem nav pārsolījis izsoles sākumcenu.
4. **Izsoles rezultātu apstiprināšana un līguma noslēgšana**
   1. Izsoles komisija septiņu darba dienu laikā izsniedz izsoles uzvarētājam paziņojumu par pirkuma summu.
   2. Izsoles dalībniekam, kurš nosolījis augstāko cenu, pēc paziņojuma un **priekšapmaksas rēķina saņemšanas saskaņā ar izsoles rezultātiem** ne vēlāk kā vienas nedēļas laikā jāpārskaita norēķinu kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu. Pēc maksājumu veikšanas maksājumu apliecinošie dokumenti papildus nosūtāmi elektroniski uz e-pasta adresi: [ksp.ligumi@daugavpils.lv](mailto:ksp.ligumi@daugavpils.lv).
   3. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
   4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu.
   5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
   6. Pirkuma līgumu pircējs paraksta 7 (septiņu) dienu laikā pēc izsoles rezultātu apstiprināšanas pie Daugavpils valstspilsētas pašvaldības izpilddirektores Sabīnes Šņepstes un priekšapmaksas rēķina apmaksas.
   7. Pirkuma līgumu paraksta Daugavpils valstspilsētas pašvaldības iestādes „Komunālās saimniecības pārvalde” pilnvarotā persona.
5. **Nenotikusi izsole**
   1. Izsoles komisija pieņem lēmumu par izsoles atzīšanu par nenotikušu:
      1. ja uz izsoli nav autorizēts neviens izsoles dalībnieks;
      2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likumu;
      3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
      4. ja neviens izsoles dalībnieks nav pārsolījis izsoles sākumcenu;
      5. ja vienīgais izsoles dalībnieks, kurš nosolījis izsolāmo mantu, nav parakstījis izsolāmā īpašuma pirkuma līgumu;
      6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
      7. ja izsolāmo mantu nopirkusi persona, kurai nav bijušas tiesības piedalīties izsolē.
6. **Izsoles rezultātu apstrīdēšanu**

8.1. Izsoles rezultātus var apstrīdēt pie Daugavpils valstspilsētas pašvaldības izpilddirektores Sabīnes Šņepstes 7 (septiņu) dienu laikā pēc tam, kad izsoles komisija ir apstiprinājusi izsoles protokolu.

1. **Īpašie noteikumi**
   1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
   2. Izsoles pretendenti, dalībnieki piekrīt, ka Izsoles komisija veic personas datu apstrādi, pārbaudot sniegto ziņu patiesumu.
   3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.
2. Pielikums – Līguma projekts;
3. Pielikums – Apliecinājuma veidne;
4. Pielikums – Darba uzdevums;
5. Pielikums – Koku atrašanās shēma

Daugavpils valstspilsētas pašvaldības iestādes

„Komunālās saimniecības pārvalde” vadītājs V.Golubevs

Daugavpils valstspilsētas pašvaldības iestādes

„Komunālās saimniecības pārvalde” tehniskais direktors T.Binders

Daugavpils valstspilsētas pašvaldības iestādes

„Komunālās saimniecības pārvalde” vecākais mežzinis A.Kampāns

Daugavpils pilsētas pašvaldības iestādes

„Komunālās saimniecības pārvalde” jurists – personāla speciālists E.Žuromska

**1.pielikuma**

Līguma PROJEKTS

Daugavpilī \_\_\_\_\_.gada \_\_\_.\_\_\_\_\_\_\_

**Daugavpils valstspilsētas pašvaldības iestādes „Komunālās saimniecības pārvalde”**, reģ.Nr. 90009547852, juridiskā adrese: Saules ielā 5A, Daugavpilī, LV-5401, turpmāk PĀRDEVĒJS, \_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**5403, turpmāk PIRCĒJS, tās \_\_\_\_\_\_\_\_\_\_\_\_\_\_\_\_\_\_\_\_\_\_ personā, no otras puses,

abi kopā vai katrs atsevišķi turpmāk saukti “PUSES”, pamatojoties uz Daugavpils vastspilsētas pašvaldības iestādes „Komunālās saimniecības pārvalde”2025.gada \_\_\_\_\_\_\_\_\_\_\_\_\_ rīkotās izsoles rezultātiem (2025.gada \_\_\_\_\_\_\_\_\_ komisijas sēdes protokols Nr.\_\_\_\_\_\_\_, pamatojoties uz 2025.gada \_\_.\_\_\_\_\_\_\_\_\_\_\_\_ apstiprinātiem izsoles rezultātiem Daugavpils valstspilsētas pašvaldībā), noslēdza šādu LĪGUMU:

**1. Līguma priekšmets**

* 1. PASŪTĪTĀJS uzdot, bet IZPILDĪTĀJS ievērojot Darba uzdevumu (Pielikums Nr.1 *Darba uzdevums*) ar savu rīcībā esošo darba spēku un tehnisko aprīkojumu **uzņemas veikt:**
     1. …………….
  2. IZPILDĪTĀJS veic darbus ar saviem spēkiem un līdzekļiem, ievērojot spēkā esošo Latvijas Republikas spēkā esošos normatīvos aktus.
  3. Pēc darbu pabeigšanas tos pieņem un novērtē saskaņā ar līguma noteikumiem un tāmi, sastādot nodošanas – pieņemšanas aktu.

**2. Pasūtītāja tiesības un pienākumi**

* 1. PASŪTĪTĀJU pārstāv, darbu organizāciju, uzraudzību veic tās nozīmēta atbildīgā persona – Daugavpils valstspilsētas pašvaldības iestādes „Komunālās saimniecības pārvalde” vecākais mežzinis **Aleksandrs Kampāns** (tālr.65476319, mob. 26429070, e-pasts: [aleksandrs.kampans@daugavpils.lv](mailto:aleksandrs.kampans@daugavpils.lv)) ar tiesībām kontrolēt Līguma izpildi, uzdot Piegādātājam saistošus norādījumus attiecībā uz Līguma izpildi, pieņemt darbu izpildi, saņemt ar Līguma izpildi saistītos Piegādātāja dokumentus un iesniegt Piegādātājam dokumentus, saskaņot un parakstīt ar Līguma izpildi saistītos dokumentus: darbu nodošanas-pieņemšanas aktu, darbu neatbilstības aktu.
  2. PASŪTĪTĀJAM pēc IZPILDĪTĀJA darbu pabeigšanas ir jāpieņem tie ar nodošanas – pieņemšanas aktu.
  3. PASŪTĪTĀJAM ir jānodrošina objekta tehniskā uzraudzība.

**3. Izpildītāja pienākumi**

* 1. IZPILDĪTĀJS ir pilnībā atbildīgs par savlaicīgu un kvalitatīvu darbu izpildi, saskaņā ar līguma nosacījumiem. Ja IZPILDĪTĀJS vainas dēļ darbi netiek izpildīti līgumā noteiktā termiņā un apjomā, IZPILDĪTĀJS maksā PASŪTĪTĀJAM soda naudu.
  2. IZPILDĪTĀJAM ir pienākums pienācīgā kvalitātē izpildīt darbus, kurus paredz šī Līguma priekšmets. Izpildītāja darbu pabeigšana un nodošana tiek noformēta ar pieņemšanas – nodošanas aktu ievērojot spēkā esošo LR likumdošanu.
  3. IZPILDĪTĀJS apliecina, ka viņam ir visas nepieciešamās atļaujas un kvalifikācija šo darbu veikšanai.
  4. Atrodoties objektā IZPILDĪTĀJAM ir pienākums ievērot darba organizācijas, drošības tehnikas, ugunsdrošības, apkārtējās vides aizsardzības instrukcijas, iekšējās kārtības noteikumus, ražošanas higiēnas prasības, kā arī citus likumdošanas aktus, kas regulē šādu darbu veikšanu.
  5. Nodrošināt tīrību darbu teritorijā atbilstoši esošajiem normatīviem vai noteikumiem, nekavējoši veikt visa veida darbības, kas saistītas ar šī Līguma izpildes, rezultātā radīto tīrības normu vai noteikumu pārkāpšanas seku novēršanu.
  6. **Izpildītājs atsavināmās mantas izvešanu no glabāšanas vietas var veikt tikai pēc saskaņošanas ar Pasūtītāja atbildīgo darbinieku.**

**4. Pirkuma summa un norēķinu kārtība**

* 1. Pirkuma kopējā līguma summa ir EUR \_\_\_\_\_\_ /\_\_\_\_\_\_ euro /.
  2. Uz līguma parakstīšanas brīdi Izpildītājs ir samaksājis pirkuma summu pilnā apmērā, tai skaitā nodrošinājumu summu.
  3. Līdz šī Līguma parakstīšanai Izpildītājs ir samaksājis Pasūtītājam visu Līguma 4.1.punktā noteikto līguma summu un ieskaitījis to Pasūtītāja norēķina kontā. Pasūtītāja paraksts zem šī Līguma kalpo kā pierādījums pirkuma maksas saņemšanai.

## 5. Līgumsods un nepārvarama varas apstākļi

* 1. Par apstākļiem, kas var ietekmēt Darba kvalitāti, termiņus vai līgumcenu, Izpildītājam nekavējoties, bet ne vēlāk kā 7 (septiņu) dienu laikā, no brīža kad tas uzzināja vai tam vajadzēja uzzināt, par šiem apstākļiem jābrīdina Projekta vadītājs un jāiesniedz ietekmes novērtējums.
  2. Puses ir atbildīgas par līgumā noteikto saistību pilnīgu izpildi atbilstoši līgumam.
  3. Puses ir atbildīgas par visiem zaudējumiem, kurus tās darbības vai bezdarbības dēļ ir cietusi otra puse.
  4. Puses nav atbildīgas par daļēju vai pilnīgu saistību neizpildi, ko izraisa nepārvarami apstākļi, kuri nevarēja tikt paredzēti un ir iestājušies no pusēm neatkarīgu iemeslu dēļ.
  5. Puse, kura nevar izpildīt savas līgumā noteiktās saistības nepārvaramu apstākļu dēļ, 5 dienu laikā informē par tiem otru pusi. Saistību izpildes laiks tiek pagarināts par periodu, kurā pastāv nepārvarami apstākļi.
  6. Mainoties normatīvo aktu prasībām, kas skar līguma izpildi, puses pārskata līguma nosacījumus, vienojoties par tālāko to izpildi.
  7. **Ja Izpildītājs nepilda savas līgumsaistības, tas maksā līgumsodu EUR 1.00 apmērā bez pievienotās vērtības nodokļa par katru nokavēto dienu.**
  8. Līgumsoda samaksa neatbrīvo no saistību izpildes un zaudējumu, ja tādi vienai pusei radušies otras puses rīcības dēļ, atlīdzināšanas pienākuma.

## 6. Darbu nodošanas – pieņemšanas kārtība

* 1. **Izpildītājam jānodod darbus Pasūtītājam ar pieņemšanas – nodošanas aktu, t.sk. pēc PASŪTĪTĀJA pieprasījuma pievienot fotofiksāciju par izpildītiem darbiem.**
  2. Pēc pasūtījuma izpildes IZPILDĪTĀJAM ir jāiesniedz PASŪTĪTĀJAM veikto pakalpojumu (izpildīto darbu) nodošanas – pieņemšanas akts 2 (divos) eksemplāros**.**
  3. PASŪTĪTĀJAM 3 (trīs) darba dienu laikā no nodošanas - pieņemšanas akta saņemšanas ir jānosūta IZPILDĪTĀJAM parakstīts nodošanas – pieņemšanas akts vai motivēts atteikums pieņemt izpildīto pakalpojumu. Motivēta atteikuma gadījumā PASŪTĪTĀJS norāda termiņu pakalpojuma izpildes trūkumu novēršanai, kas nevar būt ilgāks par 3 (trijām) darba dienām.
  4. IZPILDĪTĀJA pieļautie trūkumi novēršami par IZPILDĪTĀJA līdzekļiem noteiktajā termiņā un kārtībā.
  5. Ja IZPILDĪTĀJS pasūtījumu veic pirms noteiktā termiņa, tam ir tiesības to nodot, bet PASŪTĪTĀJAM ir tiesības pirms termiņa pieņemt kvalitatīvi izpildīto pakalpojumu.

1. **Pušu atbildība un strīdu atrisināšana**
   1. Ja šī līguma saistības netiek izpildītas vai tās tiek izpildītas nepienācīgi, vainīgā puse ir materiāli atbildīga saskaņā ar spēkā esošo likumdošanu.
   2. Strīdi šī līgumu sakarā izšķirami pusēm vienojoties, bet, ja tas nav iespējams, strīdus izšķir Latvijas Republikas tiesā.

1. **Personas datu aizsardzība un konfidencialitāte**
   1. Puses apliecina, ka tās ir informētas, ka vienas Puses iesniegtos personas datus, ja tas nepieciešams Līguma izpildei un pakalpojumu sniegšanai drīkst apstrādāt tikai saskaņā ar Līguma priekšmetu, Līgumā noteiktajā apjomā, uz Līguma darbības termiņu un tikai saskaņā ar spēkā esošo tiesību aktu prasībām.
   2. Puses nodrošina šajā Līgumā par kontaktpersonām norādīto darbinieku informēšanu par tiesībām nodot ar tiem saistīto  kontaktinformāciju darba tiesisko attiecību ietvaros un amata pienākumu izpildes nodrošināšanai, kā arī par darbinieku kā datu subjektu tiesībām saskaņā ar spēkā esošajiem tiesību un normatīvajiem aktiem personas datu aizsardzības jomā.
   3. Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem.
   4. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusēm var rasties šāds pienākums, tās pirms personas datu nodošanas informē par to otru Pusi, ja vien to neaizliedz spēkā esošie tiesību akti.
   5. Katra no Pusēm patstāvīgi ir atbildīga Datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta Puses atbildība, Pusei jāapmierina Datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi  un jāatlīdzina ar tiesas spriedumu piespriestās zaudējumu summas.
   6. Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.
   7. Līguma noteikumi, kā arī informācija, kas saistīta ar Pušu sadarbību vai kas Pušu rīcībā nonākusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz publiski pieejamu informāciju un informāciju, kas atklājama attiecīgām valsts institūcijām saskaņā ar spēkā esošiem tiesību aktiem, ja tā tiek sniegta šīm institūcijām.
   8. Saņemto Puses komercnoslēpumu saturošo informāciju otra Puse apņemas izmantot vienīgi šī Līguma ietvaros noteikto saistību izpildes nodrošināšanai, ievērojot otrās Puses komercintereses un konfidencialitātes pienākumu.
2. **Līguma grozīšana un izbeigšana.**
   1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.
   2. Puse ir tiesīga vienpusēji atkāpties no Līguma izpildes, ja otrai Pusei atbilstoši Starptautisko un Latvijas Republikas nacionālo sankciju likumam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas Vienošanās organizācijas dalībvalsts noteiktās sankcijas, ja tādēļ Vienošanos vai tā daļu izpildīt nav iespējams.
   3. Pasūtītājs var vienpusēji izbeigt šo Līgumu neatlīdzinot Izpildītājam nekādus zaudējumus saistībā ar Līguma izbeigšanu, nosūtot par to rakstisku paziņojumu uz Izpildītāja juridisko adresi 5 (piecas) dienas iepriekš, ja iestājies vismaz viens no šādiem gadījumiem:
      1. Izpildītā sniedz Pakalpojumus neatbilstoši Līguma noteikumiem, spēkā esošo normatīvo aktu prasībām, Pasūtītāja likumīgiem norādījumiem un pēc Pasūtītāja pretenzijas saņemšanas Izpildītājs 3 (trīs) darba dienu laikā nenovērš pārkāpumu;
      2. Izpildītājam ir uzsākts maksātnespējas process, likvidācija, tā darbība tiek izbeigta vai pārtraukta, ir apturēta tā saimnieciskā darbība;
   4. Jebkuri Līguma grozījumi izdarāmi rakstveidā un tie kļūst par Līguma neatņemamu sastāvdaļu pēc tam, kad tos ir parakstījušas abas Puses un tie ir reģistrēti Pasūtītāja lietvedībā.
   5. Puses ir tiesīgas izdarīt nebūtiskus līguma grozījumus.
   6. Jebkura no pusēm iepriekš rakstiski brīdinot otru pusi ir tiesīga, lauzt šo līgumu un pieprasīt atlīdzināt tai nodarītos zaudējumus, ja otra puse pieļāvusi šī līguma saistību pārkāpšanu.
3. **Pārējie nosacījumi**
   1. Līgums ir spēkā no tā abpusējas parakstīšanas dienas un jāizpilda ne vēlāk kā līdz 2025.gada 15.aprīlim
   2. Tās Līguma attiecības, kuras nav atrunātas šī Līguma tekstā, tiek regulētas saskaņā ar Latvijas Republikas normatīvajiem aktiem.
   3. Nevienam no Līdzējiem nav tiesību nodot šajā Līgumā noteiktās saistības trešajai personai bez otra Līdzēja rakstiskas piekrišanas.
   4. Par Līguma izpildei būtisko rekvizītu maiņu, kā arī par izmaiņām īpašnieku vai amatpersonu ar paraksta tiesībām sastāvā, Līdzēji informē viens otru nekavējoties. Ja kāds no Līdzējiem neinformē otru Līdzēju par savu rekvizītu maiņu šajā Līgumā noteiktajā termiņā, tas uzņemas atbildību par visiem zaudējumiem, kas šajā sakarā varētu rasties otram Līdzējam.
   5. Līgums sastādīts latviešu valodā ……………….
4. **Pušu juridiskās adreses un rekvizīti**

|  |  |
| --- | --- |
| **Pasūtītājs:** | **Izpildītājs:** |

**2.pielikums APLIECINĀJUMA VEIDNE**

**Daugavpils valstspilsētas pašvaldības iestādei „Komunālās saimniecības pārvalde”,**

**Saules iela 5A, Daugavpils,**

**LV-5401, Latvija**

**APLIECINĀJUMS**

Pircējs [pretendenta nosaukums], reģ. Nr. [reģistrācijas numurs], [adrese], tā [personas, kas paraksta, pilnvarojums, amats, vārds, uzvārds] personā, iesniedzot pieteikumu izsolei **apliecina, ka** PIRCĒJS ir iepazinies ar izsolāmo mantu **izsoles 5.loti “Augoši koki, kas atrodas Lidostas ielā 4, Locikos, Naujenes pagastā, Augšdaugavas novadā (zemes vienības kadastra apzīmējums 44740020029), 141.82 m3 apjomā**”, tam ir zināms šīs kustamās mantas stāvoklis un Pircējam par to pretenziju nav, un tas neizvirzīs pretenzijas pēc pirkuma līguma noslēgšanas.

Pircējs ir informēts, ka ievērojot Civillikuma 2089.pantā noteikto, kur noteikts, ka : “Ja labprātīgā izsolē **vairāksolītājs vilcinās izpildīt nosacījumus**, vai ja viņam nav pārdodamās mantas iegūšanai vajadzīgo personisko īpašību, tad mantu, pēc pārdevēja prasījuma, no jauna noliek izsolē uz minētā vairāksolītāja rēķinu un risku” Pārdevējs izsolīto objektu izsolīs jaunā izsolē.

|  |  |
| --- | --- |
| Pircēja pilnvarotais pārstāvis: |  |
|  | (amats, paraksts, vārds, uzvārds, zīmogs) |

**3.Pielikums Darba uzdevums**

**Augošo koku atsavināšana Lidostas ielā 4, Locikos,**

**Naujenes pagastā, Augšdaugavas novadā**

**(zemes vienības kadastra apzīmējums 44740020029).**

**Darba izpildes laiks:**

No Līguma parakstīšanas brīža līdz 2025.gada 15.aprīlim.

**Darba uzdevums:**

Ar Izpildītāja rīcībā esošo darba spēku un tehnisko aprīkojumu, Pasūtītāja norādītajā vietā, veikt:

- koku nozāģēšanu, atzarošanu, sagarumošanu sortimentos, apaļo kokmateriālu pieviešanu līdz ceļam;

- apaļo kokmateriālu izvēšanu;

- krūmu un citu koku nelikvīdu nozāģēšanu;

- nozāģēto krūmu, koku nelikvīdu, koku zāģēšanas rezultātā iegūto ciršanas atlieku savākšanu un izvešanu uz krautuvi Pasūtītāja norādītajā vietā;

* krautuvē sakrauto ciršanas atlieku šķeldošanu;
* šķeldas izvešanu;

- darba vietu (ciršanas vietas, krautuves, pieviešanas ceļus un t.t.) sakārtošanu pēc darbu pabeigšanas.

**Darba apjoms:**

|  |  |  |
| --- | --- | --- |
| **Nr. p.k.** | **Nozāģēšanai paredzētie koki** | **Daudzums**  **m3** |
| 1. | Apses, bērza ar blīgznas, baltalkšņa piemistrojumu sugu koki un ar citu sugu koku nebūtisku piemistrojumu (kopā 508 gab.) ar caurmēriem 1.3 m virs sakņu kakla no 8 cm līdz 48 cm, kas aug 1.38 ha platībā (kailcirte). | 141.82 |

**Darba izpildei izvirzītās prasības:**

1. Veicot darbus, darba vieta jāaprīko atbilstoši darba drošības prasībām.

2. Darbu veikšanas laikā to veicējs nes pilnu materiālo atbildību par trešajām personām nodarītajiem materiālajiem zaudējumiem.

3. Veicot darbus, ievērot Ministru kabineta 02.05.2012. noteikumu Nr.309 ” Noteikumi par koku ciršanu ārpus meža” prasības.

4. Izcirsto koku un krūmu celmu augstums nedrīkst pārsniegt 10 cm virs zemes virsmas.

5. Izpildītājs nekavējoties ziņo Pasūtītājam par apstākļiem, kas kavē darba veikšanu, tālākās rīcības norādījumu saņemšanai.

6. Veicot darbus, ievērot vispārējās vides aizsardzības prasības, darbu veikšanas laikā aizliegts piesārņot un piegružot vidi, nelabvēlīgi ietekmēt darbu veikšanas teritorijas ainavisko un ekoloģisko stāvokli.

7. Izpildītājs nodrošina krautuves vietas sakārtošanu pēc darbu pabeigšanas, t.i., notīra krautuvi un teritoriju apkārt krautuves no izcirstā materiāla atlūzām (zari, mizas, šķelda u.c.).

8. Izpildītājs nolīdzina pieviešanas ceļus.

9. Izpildītājs sakopj koku ciršanas vietas, novācot ciršanas atliekas: sikzarus, stumbru atlūžņu u. tml.

**4.Pielikums Koku atrašanas shēma**

